**POPRAVEK JAVNEGA RAZPISA**

**za sofinanciranje vzpostavitve in delovanja kompetenčnih centrov za razvoj kadrov v obdobju 2019-2022**

V Javnem razpisu za sofinanciranje vzpostavitve in delovanja kompetenčnih centrov za razvoj kadrov v obdobju 2019-2022, objavljenem v Uradnem listu RS, št. 36/2019 z dne 7. 6. 2019 se popravi naslednje besedilo:

1. V podpoglavju 5.1 »Splošni pogoji za kandidiranje« se popravi prva alineja 6. točke tako, da se glasi:
* družbe oziroma podjetja, registrirana po Zakonu o gospodarskih družbah (Uradni list RS, št. 42/06, 60/06 - popr., 26/07 - ZSDU-B, 33/07 - ZSReg-B, 67/07 - ZTFI, 10/08, 68/08, 42/09, 33/11, 91/11, 100/11 - skl. US, 32/12, 57/12, 44/13 - odl. US, 82/13, 55/15, 15/17) vključno s samostojnim podjetnikom posameznikom in pravnimi osebami zasebnega prava (interesna združenja, zbornice, organizacije na trgu dela).
1. V poglavju 17. »Roki in način prijave na javni razpis« se prvi odstavek tega poglavja popravi tako, da se glasi:

**Rok za oddajo vlog je do vključno 15. 7. 2019.**

Navodila za izdelavo popolne vloge so navedena v I. točki razpisne dokumentacije.

1. V poglavju 18. »Odpiranje vlog za dodelitev sredstev« se prvi odstavek tega poglavja popravi tako, da se glasi:

Odpiranje vlog se bo začelo **17. 7. 2019 ob 11.00 uri,** na sedežu sklada, Dunajska 20, 1000 Ljubljana.

1. V skladu s tem popravkom se uskladi tudi razpisna dokumentacija javnega razpisa.

Spremenjena razpisna dokumentacija je dosegljiva na spletnem naslovu Javnega štipendijskega, razvojnega, invalidskega, preživninskega sklada Republike Slovenije:

<http://www.sklad-kadri.si/si/razpisi-in-objave/naslovnica/razpis/n/javni-razpis-za-sofinanciranje-vzpostavitve-in-delovanja-kompetencnih-centrov-za-razvoj-kadrov-v-ob/>

1. V ostalem besedilu ostane javni razpis nespremenjen in v veljavi.

Javni štipendijski, razvojni, invalidski, preživninski sklad Republike Slovenije

 Irena Kuntarič Hribar, direktorica

Številka: 1108-2/2018-67

Ljubljana, 1. 7. 2019